Gilbert N. Lewis
<s>Gilbert Njuton Luis (; Vejmut, 23. oktobar 1875 — Berkli, 23. mart 1946) je bio američki fizikohemičar.</s>

<s>Školovanje 
Studije hemije je započeo na Univerzitetu Nebraska, a na Harvardu je diplomirao 1896. i doktorirao 1899.</s>

<s>Naučni rad</s>

<s>Studije (posledoktorske) nastavio je kod slavnih fizikohemičara toga doba, Vilhelma Osvalda u Lajpcigu i Valtera Nernsta u Getingenu.</s>

<s>Godine 1908. objavio je prvi rad iz serije o relativnosti, gde je izveo vezu između mase i energije drukčije od Ajnštajna.</s><s>Takođe je uveo termodinamički koncept fugasnosti u radu, "The osmotic pressure of concentrated solutions, and the laws of the perfect solution," J. Am.</s><s>Chem.</s><s>Soc.</s><s>30, 668-683 (1908).</s>

<s>Godine 1916. formulisao je ideju da kovalentnu vezu obrazuju zajednički elektronski parovi.</s><s>Njegove ideje o hemijskoj vezi proširio je Irving Langmjur što je inspirisalo Polinga da započne ispitivanje prirode hemijske veze.</s><s>Te godine je objavio ono što danas nazivamo Luisovim strukturama i model kubičnog atoma.</s>

<s>Godine 1919, ispitivanjem magnetnih osobina rastvora kiseonika u tečnom azotu, našao je da dolazi do obrazovanja molekula O4 što je bio prvi dokaz o postojanju četvoroatomskog kiseonika.</s>

<s>Godine 1923. formulisao je elektronsku teoriju kiselo-baznih reakcija što danas znamo kao Luisovu teoriju: Luisova baza je akceptor (primalac) elektrona a Luisova baza" donor (davalac) elektrona.</s>

<s>Iz radova Vilarda Gibsa, bilo je poznato da se hemijske reakcije odvijaju do dostizanja ravnoteže određene slobodnom energijom reaktanata.</s><s>Luis je proveo 25 godina određujući slobodne energije različitih supstanci.</s><s>Godine 1923. objavljivanjem tih rezultata sa Randalom Luis je hemijsku termodinamiku uveo kao modernu naučnu disciplinu.</s>

<s>Godine 1926, smislio je termin „foton" za najmanju jedinicu energije zračenja.</s>

<s>Luis je prvi napravio deuterijum oksid (tešku vodu) 1933. godine.</s>

<s>Reference</s>

<s>Literatura 
Coffey, Patrick (2008) Cathedrals of Science: The Personalities and Rivalries That Made Modern Chemistry.</s><s>Oxford University Press.</s>

<s>Vanjske veze 
Gilbert Newton Lewis (1875–1946) and Irving Langmuir (1881–1957)  - Chemical Achievers
Key Participants: G. N. Lewis - Linus Pauling and the Nature of the Chemical Bond: A Documentary History
Eric Scerri, The Periodic Table, Its Story and Its Significance, Oxford University Press, 2007, see chapter 8 especially
National Academy of Sciences Biographical Memoir</s>

<s>Rođeni 1875.</s><s>Umrli 1946.</s><s>Američki fizikohemičari</s>

